stanford-oval/wikipedia huggingface dataset:
ความสนใจต่อสิ่งภายนอก-ความสนใจต่อสิ่งภายใน
ความแตกต่างในภูมิภาคต่าง ๆ

นักวิชาการบางท่านอ้างว่า คนอเมริกันอยู่ในสังคมแบบสนใจต่อสิ่งภายนอก
ที่ให้ความสำคัญต่อพฤติกรรมสนใจภายนอกและไม่ยอมรับความสนใจภายใน
นี่เป็นเพราะว่าในปัจจุบันสหรัฐอเมริกาเป็นวัฒนธรรมที่เน้นบุคลิกภาพภายนอก เทียบกับวัฒนธรรมอื่น ๆ ที่คนอาจจะมีคุณค่าเพราะสิ่งที่อยู่ภายในหรือคุณธรรม
วัฒนธรรมอื่น ๆ เช่น ประเทศญี่ปุ่น และเขตอื่น ๆ ที่นับถือศาสนาคริสต์อีสเทิร์นออร์ทอดอกซ์ ศาสนาพุทธ และลัทธิศูฟี เป็นต้น ให้ความสำคัญกับความสนใจต่อสิ่งภายใน
ความแตกต่างทางวัฒนธรรมเช่นนี้สามารถพยากรณ์ความสุขของคนในวัฒนธรรมนั้น ๆ
เช่น ผู้ที่มีระดับความสนใจภายนอกสูงจะมีความสุขกว่าโดยเฉลี่ย ในวัฒนธรรมที่ให้ความสำคัญต่อความสนใจภายนอก และในทางตรงกันข้ามก็เหมือนกัน
นักวิจัยพบว่า บุคคลที่อยู่บนเกาะมักจะเป็นคนสนใจภายในมากกว่าคนที่อยู่บนผืนแผ่นดิน และบุคคลที่มีบรรพบุรุษอยู่บนเกาะอย่างน้อย 20 ชั่วคนมักจะเป็นคนสนใจภายในมากกว่าคนที่เพิ่งมา
นอกจากนั้นแล้ว คนที่อพยพจากเกาะไปยังผืนแผ่นดินมักจะสนใจภายนอกมากกว่าคนที่ยังคงอยู่บนเกาะ และมากกว่าคนที่อพยพไปยังเกาะ
ความสุข

ดังที่กล่าวมาแล้ว คนสนใจภายนอกบ่อยครั้งมีความสุขและอารมณ์เชิงบวกมากกว่าคนสนใจภายใน
บทความทบทวนวรรณกรรมทรงอิทธิพลงานหนึ่งสรุปว่า บุคลิกภาพ โดยเฉพาะความสนใจภายนอกและความเสถียรทางอารมณ์ เป็นตัวพยากรณ์ที่ดีที่สุดเกี่ยวกับความรู้สึกอยู่เป็นสุขที่เป็นอัตวิสัย (subjective well-being)
ยกตัวอย่าง เช่นงานศึกษาปี 1990
พบว่า ความสนใจต่อสิ่งภายนอกดังที่วัดโดย Extraversion Scale ของชุดคำถาม Eysenck Personality Questionnaire (EPQ) มีสหสัมพันธ์อย่างสำคัญกับความสุขที่วัดโดย Oxford Happiness Inventory
และโดยใช้วิธีวัดเดียวกัน งานปี 2001 ก็พบเช่นเดียวกัน
ส่วนงานปี 1986 แสดงว่า ความสนใจต่อสิ่งภายนอกมีสหสัมพันธ์อย่างสำคัญกับอารมณ์เชิงบวก (positive affect) แต่ไม่มีกับอารมณ์เชิงลบ
งานศึกษาตามยาวขนาดใหญ่ปี 1992 ก็พบผลเช่นเดียวกัน
โดยประเมินผลจากผู้ร่วมการทดลอง 14,407 คนจากเขต 100 เขตในประเทศสหรัฐอเมริกา
และใช้แบบวัดความสุข General Well-Being Schedule แบบย่อ ซึ่งวัดทั้งอารมณ์เชิงบวกและเชิงลบ และใช้ Revised NEO Personality Inventory แบบสั้น
(ของ Costa & McCrae) เพื่อวัดบุคลิกภาพ
ผู้เขียนรายงานว่า ผู้สนใจภายนอกประสบความอยู่เป็นสุข (well-being) ที่ดีกว่าในช่วงระยะเวลาสองระยะที่เก็บข้อมูล คือ ระหว่างปี 1971-1975 และ ระหว่าง 1981-1984
นอกจากนั้นแล้ว งานปี 1991
แสดงว่า คนสนใจภายนอกตอบสนองต่ออารมณ์เชิงบวกมากกว่าอารมณ์เชิงลบ
เพราะว่า พวกเขาแสดงการตอบสนองด้วยอารมณ์เชิงบวกในระดับที่สูงกว่าเมื่อชักจูงให้เกิดอารมณ์เชิงบวก แต่ว่ากลับไม่ตอบสนองด้วยอารมณ์เชิงลบในระดับที่สูงกว่าเมื่อชักจูงให้เกิดอารมณ์เชิงลบ
ความสุข > Instrumental view

มุมมองแบบ instrumental view เสนอว่า ลักษณะบุคลิกภาพ (personality traits) เป็นปัจจัยให้เกิดสภาวะต่าง ๆ และการกระทำ ซึ่งมีผลต่ออารมณ์ และดังนั้นจึงสร้างความแตกต่างระหว่างบุคคลในเรื่องอารมณ์
ความสุข > Instrumental view > ลักษณะบุคลิกภาพเป็นเหตุให้ชอบเข้าสังคม

ตาม instrumental view คำอธิบายอย่างหนึ่งที่ผู้สนใจสิ่งภายนอกแจ้งความอยู่เป็นสุขที่ดีกว่า อาจจะเป็นเพราะว่า ความสนใจต่อสิ่งภายนอกช่วยสร้างสถานการณ์ชีวิตที่โปรโหมตอารมณ์เชิงบวก (positive affect) ในระดับสูง
โดยเฉพาะก็คือ ความสนใจต่อสิ่งภายนอกเป็นเครื่องอำนวยให้เกิดปฏิสัมพันธ์ทางสังคมมากขึ้น
เพราะว่า ความตื่นตัวในระดับต่ำในเปลือกสมองของบุคคลเหล่านี้ทำให้ต้องหาสถานการณ์ทางสังคมเพื่อจะเพิ่มความตื่นตัว
ความสุข > Instrumental view > สมมติฐานกิจกรรมทางสังคม

ตามสมมติฐานกิจกรรมทางสังคม (social activity hypothesis) การมีส่วนรวมในกิจกรรมสังคมสร้างอารมณ์เชิงบวก (positive affect) บ่อยครั้งขึ้น และในระดับที่สูงขึ้น
ดังนั้น จึงเชื่อกันว่าเพราะว่าคนสนใจต่อสิ่งภายนอกเป็นคนชอบเข้าสังคมมากกว่า จึงมีอารมณ์เชิงบวกในระดับที่สูงกว่าเพราะการมีปฏิสัมพันธ์ทางสังคม
โดยเฉพาะก็คือ งานศึกษาปี 1990
แสดงว่า คนสนใจภายนอกชอบใจและเข้าร่วมกิจกรรมทางสังคมมากกว่า และดังนั้น จึงรายงานระดับความสุขที่สูงกว่า
และในงานปี 1990
คนสนใจภายนอกมีโอกาสน้อยกว่าที่จะหลีกเลี่ยงการเข้าร่วมกิจกรรมสังคมที่อึกทึก และมีโอกาสสูงกว่าที่จะเข้าร่วมกิจกรรมสังคมเช่น เกมในปาร์ตี้ เล่นตลก หรือว่าไปดูภาพยนตร์
งานปี 1984 ก็พบผลเช่นเดียวกัน
คือพบว่า คนสนใจสิ่งภายนอกเสาะหากิจกรรมทางสังคมบ่อยครั้งกว่า โดยเฉพาะกิจกรรมเวลาว่าง
แต่ว่า มีผลงานศึกษาหลายงานที่ค้านสมมติฐานกิจกรรมสังคม
เรื่องแรกสุด คือ มีการพบว่า คนสนใจต่อสิ่งภายนอกมีความสุขกว่าแม้เมื่ออยู่คนเดียว
โดยเฉพาะก็คือ คนสนใจต่อสิ่งภายนอกมักจะมีความสุขว่าไม่ว่าจะอยู่คนเดียวหรืออยู่กับคนอื่น หรือเมื่ออยู่ในเมืองที่มีชีวิตชีวาหรืออยู่ในชนบท
และโดยคล้าย ๆ กัน งานในปี 1992
แสดงว่า แม้ว่าคนสนใจภายนอกจะเลือกงานที่ต้องทำร่วมกับคนอื่นบ่อยครั้งกว่า (51%) เทียบกับคนสนใจภายใน (38%) แต่ก็ยังมีความสุขกว่าไม่ว่างานนั้นต้องทำร่วมกับคนอื่นหรือไม่
เรื่องที่สองก็คือ มีการพบว่า คนสนใจต่อสิ่งภายนอกรายงานกิจกรรมทางสังคมมากกว่าเป็นบางครั้งบางคราวเท่านั้น
แต่โดยทั่วไปแล้ว ไม่ได้มีจำนวนการเข้าสังคมมากว่าคนสนใจต่อสิ่งภายใน
ผลคล้าย ๆ กันก็พบในงานศึกษาปี 2008
ที่พบว่า ทั้งคนสนใจภายนอกและสนใจภายในทั้งสองล้วนชอบปฏิสัมพันธ์ทางสังคม แต่คนสนใจภายนอกเข้าร่วมกิจกรรมสังคมมากกว่า
เรื่องที่สามก็คือ งานศึกษาต่าง ๆ แสดงว่าทั้งคนสนใจภายนอกและคนสนใจภายในเข้าร่วมกิจกรรมสังคม แต่ว่า คุณภาพของการเข้าร่วมกิจกรรมต่างกัน
แม้ว่าการเข้าร่วมกิจกรรมสังคมที่บ่อยครั้งกว่าอาจเป็นเพราะคนสนใจภายนอกรู้จักคนมากกว่า แต่คนเหล่านี้อาจจะไม่ใช่เพื่อนที่ใกล้ชิด เทียบกับคนสนใจภายใน ที่เมื่อเข้าร่วมงานสังคม จะเลือกสรรมากกว่าและมีเพื่อนใกล้ชิดไม่กี่คนที่ตนใกล้ชิดเป็นพิเศษ
ความสุข > Instrumental view > ทฤษฎีการใส่ใจทางสังคม

ยังมีคำอธิบายอีกอย่างหนึ่งเกี่ยวกับค่าสหสัมพันธ์ระดับสูงระหว่างความสนใจสิ่งภายนอกกับความสุข ที่มาจากงานศึกษาปี 2002
ซึ่งเสนอว่า ธรรมชาติหลักอย่างหนึ่งของความสนใจสิ่งภายนอกก็คือความโน้มเอียงที่จะประพฤติตัวเพื่อดึงดูด ธำรง และเพลิดเพลินต่อ ความสนใจทางสังคม และไม่ใช่เรื่องความไวต่อรางวัล (reward sensitivity) หรือความไวต่อความสุข
โดยอ้างว่า คุณสมบัติพื้นฐานของความใส่ใจทางสังคมอย่างหนึ่ง ก็คืออาจมีผลให้ความสุข (rewarding)
ดังนั้น ถ้าบุคคลแสดงอารมณ์เชิงบวกคือความกระตือรือร้น ความมีชีวิตชีวา และความตื่นเต้น คนอื่นก็จะมองคนนั้นในแง่ดี และคนนั้นก็จะได้ความใส่ใจจากผู้อื่น
ปฏิกิริยาที่ดีจากคนอื่นก็จะสนับสนุนให้คนสนใจต่อสิ่งภายนอกแสดงพฤติกรรมแบบนั้น ๆ เพิ่มขึ้น
งานปี 2002 แสดงว่า วิธีการวัดการใส่ใจทางสังคมของพวกเขา คือ Social Attention Scale มีระดับสหสัมพันธ์กับความสนใจสิ่งภายนอกมากกว่าค่าวัดของความไวรางวัล (reward sensitivity)
ความสุข > พื้นอารมณ์แต่กำเนิด

มุมมองแบบพื้นอารมณ์แต่กำเนิด (Temperamental view) ตั้งอยู่ในแนวคิดว่า ลักษณะบุคลิกภาพของบุคคลสัมพันธ์โดยตรงกับความไวอารมณ์บวกและอารมณ์ลบของบุคคล
ความสุข > พื้นอารมณ์แต่กำเนิด > แบบจำลองปฏิกิริยาทางอารมณ์

แบบจำลองปฏิกิริยาทางอารมณ์ (affective reactivity model) อ้างว่า กำลังปฏิกิริยาของบุคคลต่อเหตุการณ์ที่ก่อให้เกิดอารมณ์ที่สมควร มีเหตุมาจากความแตกต่างทางอารมณ์ (affect)
แบบจำลองนี้ตั้งอยู่บนทฤษฎีความไวต่อการเสริมแรง (reinforcement sensitivity theory) ของ ศ.ดร.เจฟฟรีย์ อะแลน เกรย์ ที่กล่าวว่า บุคคลที่มี behavioral activation system (BAS) ที่มีกำลังกว่าจะตอบสนองต่อรางวัล (reward คือความสุข) ในระดับสูง และมีแนวโน้มที่จะมีลักษณะสนใจในภายนอก
ส่วนคนที่มีระบบ behavioral inhibition system (BIS) ที่มีกำลังกว่า จะตอบสนองต่อรางวัลคือความสุขน้อยกว่า และมีแนวโน้มที่จะมีลักษณะ neuroticism และความสนใจภายใน
ดังนั้น จึงเป็นการมองคนสนใจภายนอกว่า มีความโน้มเอียงทางพื้นอารมณ์แต่กำเนิดไปทางการมีอารมณ์เชิงบวก เนื่องจากการชักจูงให้เกิดอารมณ์เชิงบวกมีผลมากกว่าในบุคคลเหล่านี้เทียบกับคนสนใจภายใน ดังนั้น คนสนใจภายนอกจึงมักไวที่จะมีปฏิกิริยาต่อปรากฏการณ์ที่ให้ความสุข
ยกตัวอย่างเช่น งานปี 2000
พบในการทดลองต่อกัน 2 อย่างว่า คนที่มีระบบ BIS ไวกว่า รายงานระดับอารมณ์เชิงลบที่สูงกว่าโดยเฉลี่ย ในขณะที่บุคคลที่มีระบบ (BAS) ไวกว่า รายงานระดับอารมณ์เชิงบวกที่สูงกว่า
และงานปี 1999
พบว่า บุคคลที่มีระบบ BAS ไวกว่า รายงานอารมณ์เชิงบวกมากกว่าเมื่อมีการชักจูงให้มีอารมณ์เชิงบวก ในขณะที่ผู้มีระบบ BIS ไวกว่า รายงานว่ามีอารมณ์เชิงลบมากกว่าเมื่อมีการชักจูงให้เกิดอารมณ์เชิงลบ[ต้องการอ้างอิง]
ความสุข > พื้นอารมณ์แต่กำเนิด > Social reactivity theory

ทฤษฎีปฏิกิริยาทางสังคม (social reactivity theory) อ้างว่า มนุษย์ทุกคนต้องเข้าร่วมสถานการณ์ทางสังคมไม่ว่าจะชอบใจหรือไม่
และเพราะคนสนใจภายนอกชอบปฏิสัมพันธ์ทางสังคมมากกว่าคนสนใจภายใน จึงได้อารมณ์เชิงบวก (positive affect) จากสถานการณ์เช่นนั้นมากกว่า
หลักฐานสนับสนุนทฤษฎีนี้มาจากงานของนักเขียน ไบรอัน ลิตเติล ผู้ทำแนวคิดเกี่ยวกับ restorative niches (ช่องคืนสภาพ) ให้เป็นที่นิยม
คือเขาอ้างว่า ชีวิตบ่อยครั้งบังคับให้บุคคลมีส่วนร่วมในสถานการณ์ทางสังคม และเพราะว่าการประพฤติให้เข้ากับคนอื่นได้ไม่เป็นธรรมชาติของคนสนใจภายใน จึงทำให้รู้สึกอยู่ไม่เป็นสุข
ดังนั้น วิธีการหนึ่งที่จะรักษาความรู้สึกอยู่เป็นสุขก็คือต้องชาร์จแบ็ตให้บ่อยที่สุดในที่ที่ตนสามารถกลับไปสู่สภาวะธรรมชาติของตน เป็นที่ที่ลิตเติลเรียกว่า ช่องคืนสภาพ
อย่างไรก็ดี ก็ยังมีงานศึกษาที่พบว่า คนสนใจภายนอกไม่ได้ตอบสนองต่อสถานการณ์ทางสังคมอย่างมีกำลังกว่า และก็ไม่ได้รายงานระดับอารมณ์เชิงบวกที่สูงกว่าในปฏิสัมพันธ์เช่นนั้นอีกด้วย
ความสุข > พื้นอารมณ์แต่กำเนิด > การควบคุมอารมณ์

ส่วนคำอธิบายอีกอย่างหนึ่งเกี่ยวกับการมีความสุขมากกว่า ก็คือ คนสนใจภายนอกสามารถควบคุมอารมณ์ของตนได้ดีกว่า
ซึ่งหมายความว่า ในสถานการณ์ที่ไม่ชัดเจน (เช่น ในที่ที่มีการชักจูงให้เกิดพื้นอารมณ์ [mood] ทั้งเชิงบวกและเชิงลบรวม ๆ กันในปริมาณเท่า ๆ กัน) คนสนใจต่อสิ่งภายนอกมีระดับอารมณ์เชิงบวกที่ลดลงช้ากว่า และดังนั้น จึงมีอารมณ์เชิงบวกมากกว่า
คนสนใจต่อสิ่งภายนอกอาจจะเลือกกิจกรรมที่อำนวยความสุข (เช่น คิดถึงความจำที่ดี ๆ) มากกว่าคนสนใจภายในเมื่อคิดถึงงานยากที่ต้องทำ
ความสุข > พื้นอารมณ์แต่กำเนิด > set-point model หรือ affect-level model

ตามแบบจำลองขีดตั้ง (set-point model) ระดับอารมณ์เชิงบวกและลบปกติโดยประมาณแล้วตายตัวในแต่ละบุคคล และดังนั้น หลังจากเหตุการณ์บวกหรือลบ พื้นอารมณ์ (mood) ของบุคคลนั้นจะกลับไปที่จุดตั้ง
ตามทฤษฎีนี้ คนสนใจภายนอกประสบความสุขมากกว่าเพราะว่าพื้นอารมณ์ของตนมีขีดตั้งเป็นบวกกว่า และดังนั้น จึงต้องอาศัยการเสริมแรงเชิงบวก (positive reinforcement) น้อยกว่าเพื่อที่จะรู้สึกเป็นสุข
ความสุข > พื้นอารมณ์แต่กำเนิด > ความสัมพันธ์ระหว่างความสุข-ความตื่นตัว

งานวิจัยปี 2008
แสดงว่า เมื่อกำลังรู้สึกสุข คนสนใจภายนอกและคนสนใจภายในทำสิ่งที่แตกต่างกัน ซึ่งอาจจะอธิบายการประเมินความถี่และกำลังของความสุขที่มีโดยคนสนใจภายในน้อยเกินไป โดยเฉพาะก็คือ
งานพบว่า สำหรับคนสนใจภายนอก ความตื่นตัวมีสหสัมพันธ์เชิงบวกกับความสุข ซึ่งก็หมายความว่า ความรู้สึกสุขมีโอกาสสูงกว่าที่จะประกอบด้วยความตื่นตัวในระดับสูงสำหรับคนสนใจภายนอก
และโดยนัยตรงกันข้าม สำหรับคนสนใจภายใน ความตื่นตัวมีสหสัมพันธ์เชิงลบกับความสุข คือมีผลว่าจะมีความสุขก็เมื่อมีความตื่นตัวน้อย
กล่าวอีกอย่างก็คือ ถ้าทุกอย่างเป็นไปตามแผนในชีวิต ซึ่งนำมาซึ่งความสุข คนสนใจภายนอกจะเห็นสถานการณ์เช่นนี้ว่าเป็นโอกาสที่จะเริ่มทำอะไรบางอย่างและเพื่อติดตามเป้าหมาย ซึ่งนำมาซึ่งสภาวะที่ไม่อยู่เฉย ๆ ตื่นตัวและมีความสุข
แต่เมื่อทุกอย่างเป็นไปตามแผนสำหรับคนสนใจภายใน บุคคลจะเห็นว่าเป็นโอกาสที่จะทำตัวสบาย ๆ ทำให้รู้สึกผ่อนคลายและมีความสุข
ความสุข > ปัญหาค่าสหสัมพันธ์

แม้ว่า ความสนใจต่อสิ่งภายนอกจะมีค่าสหสัมพันธ์ที่สม่ำเสมอและมีกำลังกับความสุข (happiness) และความอยู่เป็นสุข (well-being) ผลงานเหล่านี้มีปัญหาเพราะมีลักษณะบุคลิกภาพอื่น ๆ ที่ก็เป็นตัวชี้ความสุขที่มีกำลังเหมือนกัน
ความสุข > ปัญหาค่าสหสัมพันธ์ > Neuroticism และความสนใจภายนอก

ในงานศึกษาหลายงาน neuroticism พบว่ามีผลเท่า ถ้าไม่มากกว่าความสนใจภายนอก ต่อความสุขและความอยู่เป็นสุข
งานปี 2008 จัดเด็กให้อยู่ใน 4 กลุ่มขึ้นอยู่กับคะแนนที่ได้จากการวัดความสนใจภายนอกและความเสถียรทางอารมณ์ (neuroticism)
ผลงานนี้ไม่แสดงความแตกต่างของระดับความสุขอย่างสำคัญของผู้สนใจภายในและผู้สนใจภายนอกที่มีอารมณ์เสถียร ในขณะบุคคลที่มีอารมณ์ไม่เสถียรในแบบทั้งสองแสดงความสุขที่น้อยกว่าบุคคลที่เสถียร
ดังนั้น ในงานศึกษานี้ neuroticism ปรากฏว่าเป็นปัจจัยที่สำคัญกว่าต่อความเป็นอยู่ที่ดีโดยทั่วไป
ในงานศึกษาต่อ ๆ มา นักวิจัยได้ใช้คำถามประเมินตรวจสอบลักษณะต่าง ๆ เช่น ความนับถือตนเอง (self-esteem) และเป้าหมายในชีวิต ซึ่งงานก่อน ๆ พบว่ามีสหสัมพันธ์กับความสุข
การตอบสนองของผู้ร่วมการทดลองต่อวิธีวัดเหล่านี้แสดงว่า neuroticism มีผลต่อความอยู่เป็นสุขมากกว่าความสนใจต่อสิ่งภายนอก
ความสุข > ปัญหาค่าสหสัมพันธ์ > ลักษณะบุคลิกภาพใหญ่ 5 อย่างอื่น ๆ

แม้ว่า ความสนใจต่อสิ่งภายนอกและ neuroticism จะมีผลที่ใหญ่ที่สุดต่อความสุข แต่ว่า ปัจจัยอื่น ๆ ของลักษณะบุคลิกภาพใหญ่ 5 อย่างก็มีหลักฐานว่ามีสหสัมพันธ์กับความสุขและความเป็นอยู่ที่ดี
ยกตัวอย่างเช่น งานศึกษาหนึ่งแสดงว่า ความพิถีพิถัน (conscientiousness) และความยินยอมเห็นใจ (agreeableness) ว่ามีค่าสหสัมพันธ์ 0.20 กับความอยู่เป็นสุขที่เป็นอัตวิสัย (subjective well-being)
แม้ว่า ผลของลักษณะอื่น ๆ เหล่านี้จะไม่มีกำลังเท่าความสนใจต่อสิ่งภายนอกและ neuroticism แต่ก็ชัดเจนว่ายังมีผลต่อความสุขบ้าง
นอกจากนั้นแล้ว ปฏิสัมพันธ์ระหว่างความสนใจภายนอก neuroticism และความพิถีพิถัน มีอิทธิพลอย่างสำคัญต่อความอยู่เป็นสุขที่เป็นอัตวิสัย
ในงานศึกษาหนึ่ง นักวิจัยใช้วิธีการวัด 3 อย่าง เพื่อประเมินความอยู่เป็นสุขที่เป็นอัตวิสัย
แล้วพบว่า ความสนใจต่อสิ่งภายนอกบวก neuroticism สามารถใช้พยากรณ์ความอยู่เป็นสุขอย่างหนึ่ง ในขณะที่ความอยู่เป็นสุขที่วัดอีก 2 อย่าง พยากรณ์ได้ดีกว่าโดยความพิถีพิถันและ neuroticism
นอกจากความสำคัญในการรวมปัจจัยอื่น ๆ เพื่อประเมินความสุข งานศึกษานี้ยังแสดงอีกด้วยว่า บทนิยามปฏิบัติการ (operational definition) ของความอยู่เป็นสุข (well-being) จะไม่เหมือนกันขึ้นอยู่กับว่าความสนใจต่อสิ่งภายนอกเป็นหรือไม่เป็นปัจจัยพยากรณ์สำคัญ
ความสุข > ปัญหาค่าสหสัมพันธ์ > ปัจจัยบุคลิกภาพอื่น ๆ ที่มีส่วน

มีหลักฐานด้วยว่า ปัจจัยทางบุคลิกภาพที่ไม่ใช่ trait (ลักษณะ) อื่น ๆ อาจมีสหสัมพันธ์กับความสุข
ยกตัวอย่างเช่น งานศึกษาหนึ่งแสดงว่า มิติต่าง ๆ เกี่ยวกับเป้าหมาย เช่น ความก้าวหน้าไปยังเป้าหมายต่าง ๆ ที่สำคัญ หรือความขัดแย้งระหว่างเป้าหมาย สามารถมีผลต่อความอยู่เป็นสุขทั้งทางอารมณ์และทางความคิด
นักวิจัยหลายท่านยังเสนออีกด้วยว่า อย่างน้อยในวัฒนธรรมที่เน้นความเป็นตัวของตัวเอง การเข้าใจที่สอดคล้องในบุคลิกภาพของตนเอง (และประพฤติตัวตามความเข้าใจนั้น) สัมพันธ์กับความอยู่เป็นสุข
ดังนั้น การสนใจแต่ความสนใจต่อสิ่งภายนอก หรือแม้แต่ทั้งความสนใจต่อสิ่งภายนอกและ neuroticism น่าจะให้ความเข้าใจที่ไม่สมบูรณ์ในเรื่องความสัมพันธ์ของความสุขกับบุคลิกภาพ
ความสุข > ปัญหาค่าสหสัมพันธ์ > วัฒนธรรม

นอกจากนั้นแล้ว วัฒนธรรมของตนอาจมีอิทธิพลต่อความสุข (happiness) และความอยู่เป็นสุขที่เป็นอัตวิสัย (subjective well-being) โดยทั่วไป
ระดับความสุขทั่วไปจะต่าง ๆ กันไปในวัฒนธรรมต่าง ๆ และการแสดงออกถึงความสุขก็เช่นกัน
การสำรวจนานาชาติพบว่า ประเทศต่าง ๆ และแม้แต่กลุ่มชาติพันธุ์ต่าง ๆ ในประเทศนั้น ๆ มีความพึงพอใจในชีวิตโดยเฉลี่ยที่แตกต่างกัน
ยกตัวอย่างเช่น นักวิจัยคนหนึ่งพบว่าระหว่างปี 1958-1987 ความพอใจในชีวิตของคนญี่ปุ่นอยู่ราว ๆ 6 เต็ม 10 ในขณะที่คนเดนมาร์กราว ๆ 8
เมื่อเปรียบเทียบกลุ่มชาติพันธุ์ต่าง ๆ ภายในสหรัฐอเมริกา งานวิจัยหนึ่งพบว่า คนอเมริกันเชื้อสายยุโรปรายงานว่า มีความสุขกับชีวิตมากกว่าคนอเมริกันเชื้อสายเอเชียอย่างสำคัญ
นักวิจัยได้ตั้งสมมติฐานปัจจัยหลายอย่างที่อาจเป็นเหตุของความแตกต่างในประเทศต่าง ๆ รวมทั้งความแตกต่างระหว่างรายได้ของประเทศ ความเอนเอียงรับใช้ตนเอง (self-serving) การยกตนเอง (self-enhancement) และธรรมชาติที่ชอบตรวจสอบ (approach) หรือหลีกเลี่ยง (avoidance)
โดยรวม ๆ กันแล้ว งานศึกษาเหล่านี้แสดงว่า แม้ว่า ความสนใจต่อสิ่งภายนอก-ความสนใจต่อสิ่งภายในจะมีค่าสหสัมพันธ์ที่มีกำลังกับความสุข แต่ก็ยังไม่สามารถใช้เป็นตัวพยากรณ์เดียวของความอยู่เป็นสุขที่เป็นอัตวิสัย และต้องรวมปัจจัยอื่น ๆ ด้วยเมื่อพยายามที่จะกำหนดว่าปัจจัยอะไรสัมพันธ์กับความสุข
ดูเพิ่ม

| ด ค กลักษณะบุคลิกภาพใหญ่ 5 อย่าง |
| --- | --- |
 ความเปิดรับประสบการณ์  ความพิถีพิถัน  ความสนใจสิ่งภายนอก  ความยินยอมเห็นใจ  ความไม่เสถียรทางอารมณ์
แหล่งข้อมูลอื่น

Secrets of a super successful introvert Susan Cain article from CNN Living
TED talks - Susan Cain: The power of introverts เก็บถาวร 2012-03-15 ที่ เวย์แบ็กแมชชีน talk by Susan Cain, author of Quiet: The Power of Introverts in a World That Can't Stop Talking (January 2012), talks about reasons we should celebrate and encourage introversion
Revenge of the Introvert Laurie Helgoe's article about introversion published in Psychology Today (2010)
General description of the types Jung's original article (1921)
BBC - The Human Mind - Personality Description of introversion and extraversion, focusing on reward-seeking behavior
Changing Minds Another description of introversion and extraversion, taking a Jungian view
Extraversion Gale Encyclopedia of Childhood & Adolescence. Gale Research, 1998.
Introversion Gale Encyclopedia of Childhood & Adolescence. Gale Research, 1998.
USA Today article about CEO introverts/extraverts
"Caring for Your Introvert" Article in The Atlantic, March 2003
"Ten Myths About Introverts" Article by Carl King, 2009.
J. Wilt and W. Revelle review chapter on extraversion
Scientific American article on Introversion
Scientific American blogs: What Kind of Introvert are you?
Temperament and the Brain: Introverts and Extraverts เก็บถาวร 2016-03-14 ที่ เวย์แบ็กแมชชีน
งานศึกษาในคู่แฝดพบว่า ความสนใจต่อสิ่งภายนอก-ความสนใจต่อสิ่งภายในมีส่วนจากกรรมพันธุ์
คิวโพลาสามเหลี่ยมอีลองเกต

| คิวโพลาสามเหลี่ยมอีลองเกต |
| --- | --- |

ชนิด: Johnson J17 - J18 - J19
หน้า: 1+3 triangles 3.3 squares 1 hexagon
ขอบ: 27
จุดยอด: 15
การกำหนดค่าจุดยอด: 6(42.6) 3(3.4.3.4) 6(3.43)
กรุปสมมาตร: C3v
ทรงหลายหน้าคู่กัน: -
สมบัติ: convex
รูปคลี่

คิวโพลาสามเหลี่ยมอีลองเกต (อังกฤษ: elongated triangular cupola) เป็นทรงหลายหน้า (polyhedron) ที่เกิดจากการนำคิวโพลาสามเหลี่ยม (triangular cupola: J3) มาต่อเข้ากับปริซึมหกเหลี่ยม (hexagonal prism) ที่ฐานรูปหกเหลี่ยม ทำให้มีหน้ารูปสามเหลี่ยมด้านเท่า 4 หน้า หน้ารูปสี่เหลี่ยมจัตุรัส 9 หน้า และหน้ารูปหกเหลี่ยมปรกติ 1 หน้า รวม 14 หน้า รูปทรงนี้มี 15 จุดยอด 27 ขอบ และเป็นทรงตันจอห์นสันหมายเลข 18 (Johnson solid: J18)
ดูเพิ่ม

พีระมิดคู่สี่เหลี่ยมจัตุรัสไจโรอีลองเกต (gyroelongated square dipyramid: J17)
คิวโพลาสี่เหลี่ยมจัตุรัสอีลองเกต (elongated square cupola: J19)
แหล่งข้อมูลอื่น

เอริก ดับเบิลยู. ไวส์สไตน์, "Elongated triangular cupola" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
คิวโพลาสามเหลี่ยม

| คิวโพลาสามเหลี่ยม |
| --- | --- |

ชนิด: Johnson J2 - J3 - J4
หน้า: 1+3 triangles 3 squares 1 hexagon
ขอบ: 15
จุดยอด: 9
การกำหนดค่าจุดยอด: 6(3.4.6) 3(3.4.3.4)
กรุปสมมาตร: C3v
ทรงหลายหน้าคู่กัน: -
สมบัติ: convex
รูปคลี่

คิวโพลาสามเหลี่ยม (อังกฤษ: triangular cupola) หมายถึงคิวโพลา (cupola) ที่มีฐานด้านเล็กเป็นรูปสามเหลี่ยมด้านเท่า กล่าวคือประกอบด้วยหน้ารูปสามเหลี่ยมด้านเท่าเป็นฐานด้านหนึ่ง หน้ารูปหกเหลี่ยมด้านเท่ามุมเท่าเป็นฐานอีกด้านหนึ่ง และหน้าด้านข้างเป็นรูปสามเหลี่ยมด้านเท่าสลับกับรูปสี่เหลี่ยมจัตุรัส รูปทรงนี้มี 9 จุดยอด 15 ขอบ 8 หน้า และเป็นทรงตันจอห์นสันหมายเลข 3 (Johnson solid: J3) ซึ่งมีรูปร่างเหมือนคิวบอกทาฮีดรอน (cuboctahedron) ที่ผ่าครึ่ง
ดูเพิ่ม

พีระมิดห้าเหลี่ยม (pentagonal pyramid: J2)
คิวโพลาสี่เหลี่ยมจัตุรัส (square cupola: J4)
แหล่งข้อมูลอื่น

เอริก ดับเบิลยู. ไวส์สไตน์, "Johnson solid" จากแมทเวิลด์.
คาเซะวะฟูอิเตรุ

คาเซะวะฟูอิเตรุ (ญี่ปุ่น: 風は吹いている; โรมาจิ: Kaze wa Fuiteiru อังกฤษ: The Wind is Blowing) เป็นซิงเกิลลำดับที่ 23 ของเอเคบีโฟร์ตีเอต ออกจำหน่ายวันที่ 26 ตุลาคม พ.ศ. 2554
ข้อมูลเพลง

ชื่อซิงเกิ้ลถูกประกาศครั้งแรกให้แก่แฟนคลับกว่า 20,000 คนในงานอีเว้นท์จับมือของซิงเกิ้ลลำดับที่ 22 "Flying Get" ที่ นาโกย่า โดม เมื่อวันที่ 4 กันยายนที่ผ่านมา
ซิงเกิ้ลนี้จะออกจำหน่ายทั้งหมด 5 อีดิทชั่น: Limited Edition Type-A, Limited Edition Type-B, Regular Edition Type-A, Regular Edition Type-B และ Theatre Edition
ซิงเกิ้ลใหม่ที่แสดงให้เห็นด้านใหม่ของ AKB48!
ด้วยเพลงข้อความที่เป็นเอกลักษณ์ของ "AKB48" ซึ่งเป็นที่ยอมรับว่าเป็นกูรูไอดอลระดับประเทศ มิวสิควิดีโอจึงมีบรรยากาศที่ลึกลับ
รายชื่อเพลง > Type-A

Kaze wa Fuiteiru (風は吹いている)
Kimi no Senaka (君の背中) / Undergirls
Vamos / Undergirls Baragumi
Kaze wa Fuiteiru off vocal ver.
Kimi no Senaka off vocal ver.
Vamos off vocal ver.
Kaze wa Fuiteiru Music Clip
Kimi no Senaka Music Clip
Vamos Music Clip
Kaze wa Fuiteiru Music Clip (DANCE! DANCE! DANCE! ver.)
ภาพยนตร์พิเศษ: ละครสั้น AKB48 ตอน Detective Pheromone
บัตรเข้างานอีเว้นท์จับมือ (เฉพาะ Limited Edition)
รูปสุ่ม 1 ใบจากทั้งหมด 37 ใบ (เฉพาะ Regular Edition)
ซีเรียลนัมเบอร์สำหรับโหวตเพลงของ Request Hour Setlist Best 100 2012
รายชื่อเพลง > Type-B

Kaze wa Fuiteiru (風は吹いている)
Kimi no Senaka (君の背中) / Undergirls
Gondola Lift (ゴンドラリフト) / Undergirl Yurigumi
Kaze wa Fuiteiru off vocal ver.
Kimi no Senaka off vocal ver.
Gondola Lift off vocal ver.
Kaze wa Fuiteiru Music Clip
Kimi no Senaka Music Clip
Gondola Lift Music Clip
Kaze wa Fuiteiru Music Clip (DANCE! DANCE! DANCE! ver.)
ภาพยนตร์พิเศษ: ละครสั้น AKB48 ตอน Taxi
บัตรเข้างานอีเว้นท์จับมือ (เฉพาะ Limited Edition)
รูปสุ่ม 1 ใบจากทั้งหมด 37 ใบ (เฉพาะ Regular Edition)
ซีเรียลนัมเบอร์สำหรับโหวตเพลงของ Request Hour Setlist Best 100 2012
รายชื่อเพลง > Theatre Edition

Kaze wa Fuiteiru (風は吹いている)
Kimi no Senaka (君の背中) / Undergirls
Tsubomitachi (蕾たち) / Team 4 + Kenkyuusei
Kaze wa Fuiteiru off vocal ver.
Kimi no Senaka off vocal ver.
Tsubomitachi off vocal ver.
บัตรเข้างานอีเว้นท์จับมือ "Kaze wa Fuiteiru"
รูปสุ่ม 1 ใบจากสมาชิกทั้งหมด
ซีเรียลนัมเบอร์สำหรับโหวตเพลงของ Request Hour Setlist Best 100 2012
สมาชิก > "Kaze wa Fuiteiru"

ทีม A：โคจิมะ ฮารุนะ, ซาชิฮาระ ริโนะ, ชิโนดะ มาริโกะ, ทาคาโจ อากิ, ทาคาฮาชิ มินามิ, มาเอดะ อัตสึโกะ
ทีม K：อิตาโนะ โทโมมิ, โอชิมะ ยูโกะ, มิเนกิชิ มินามิ, มิยาซาวะ ซาเอะ, โยโกยามะ ยูอิ
ทีม B：คาซาอิ โทโมมิ, คาชิวากิ ยูคิ, คิตาฮาระ ริเอะ, วาตานาเบะ มายุ
ทีม S (SKE48)：มัตสึอิ จูรินะ, มัตสึอิ เรนะ
ทีม N (NMB48)：ยามาโมโตะ ซายากะ
สมาชิก > "Kimi no Senaka"

ทีม A: อิวาสะ มิซากิ, โอตะ ไอกะ, นาคากาวะ ฮารุกะ, มาเอดะ อามิ
ทีม K: คิคุชิ อายากะ, ฟูจิเอะ เรย์นะ
ทีม B: อิชิดะ ฮารุกะ, โคโมริ มิกะ, ซาโตะ สึมิเระ, มิยาซากิ มิโฮะ
ทีม 4: อาเบะ มาริอะ, อิชิคาวะ มิโอริ, อิริยามะ อันนะ, ชิมาซากิ ฮารุกะ, ยามาอุชิ สึซึรัน
ทีม Kenkyuusei: คาโตะ เรนะ
ทีม KII (SKE48): ทาคายานางิ อาคาเนะ
ทีม E (SKE48): คิโมโตะ คานอน
ทีม Kenkyuusei (NMB48): โจ เอริโกะ
สมาชิก > "Vamos"

ทีม A: โอยะ ชิซึกะ, นาคาตะ ชิซาโตะ, นาคายะ ซายากะ, มัตสึบาระ นัตสึมิ
ทีม K: อุชิดะ มายูมิ, ทานาเบะ มิคุ, นาคัตสึกะ โทโมมิ, โนนาคะ ชิซาโตะ, โยเนซาวะ รูมิ
ทีม B: โคบายาชิ คานะ, สึซึกิ ชิโฮริ, สึซึกิ มาริยะ, ชิคาโนะ รินะ, ฮิราจิมะ นัตสึมิ
ทีม 4: ชิมาดะ ฮารุกะ, ทาเคอุชิ มิยุ, นาคามาตะ ชิโอริ, นากาโอะ มาริยะ
สมาชิก > "Gondola Lift"

ทีม A: คาตายามะ ฮารุกะ, คุราโมชิ อะสึกะ
ทีม K: อาคิโมโตะ ซายากะ, อูเมดะ อายากะ, นิโตะ โมเอโนะ, มัตสึอิ ซาคิโกะ
ทีม B: ซาโตะ อะมินะ, ซาโตะ นัตสึกิ, มาสึดะ ยูกะ
ทีม 4: นาคามุระ มาริโกะ
สมาชิก > "Tsubomitachi"

Team 4: อาเบะ มาริอะ, อิชิคาวะ มิโอริ, อิริยามะ อันนะ, ชิมาซากิ ฮารุกะ, ชิมาดะ ฮารุกะ, ทาเคอุชิ มิยุ, นาคามาตะ ชิโอริ, นาคามุระ มาริโกะ, นากาโอะ มาริยะ, นาคามุระ มาริโกะ
Team Kenkyuusei: อิซึตะ รินะ, อิวาตะ คาเร็น, โอโมริ มิยู, คาโตะ เรนะ, คาวาเอย์ รินะ, โคจิมะ นัตสึกิ, โคบายาชิ มารินะ, ซาเอ็ด โยโกตะ เอเรนะ, ซาซาคิ ยูคาริ, สึซึกิ ริกะ, ทาคาฮาชิ จูริ, ทาโนะ ยูคะ, ทานาริ วาคานะ, ฮิราตะ รินะ, ฟุจิตะ นานะ, มุโตะ โทมุ, โมริคาวะ อายากะ
Tie-Up

| ชื่อเพลง | Tie-Up |
| --- | --- |
Kaze wa Fuiteiru:  CM: GREE "AKB48 Stage Fighter"  CM: HERO'S "MONTHLY HERO'S"   CM: BANDAI NAMCO Games "Taiko no Tatsujin"   "AKB48 Nemousu TV Special ~Australia no Hihou wo Sagase!~" "AKB48 Nemousu TV Season 8" Theme Song
Kimi no Senaka:  CM: Puccho "Puccho × AKB48"
Tsubomitachi:  CM: Internet Service Provider + Fanclub "AKB OFFICIAL NET"
ฉบับเจเคทีโฟร์ตีเอต

อางินเซอดัง เบอร์เฮิมบัส (อินโดนีเซีย: Angin Sedang Berhembus) เป็นซิงเกิลลำดับที่ 8 ของเจเคทีโฟร์ตีเอต ออกจำหน่ายวันที่ 24 ธันวาคม พ.ศ. 2557
แหล่งข้อมูลอื่น

ข้อมูลจากเว็บไซต์ KING RECORDS
Limited Edition Type-A
Regular Edition Type-A
Limited Edition Type-B
Regular Edition Type-B
Theatre Edition